Взеха решение за Витоша Бистрица - Левски - БГ Футбол - efbet Лига - Gong.bg
Мачът Витоша Бистрица - Левски ще се играе на стадион "Васил Левски". Това е крайното решение на БФС. Тимът от Бистрица няма да бойкотира мача, както се беше заканил. Причината е, че ръководството е получило уверение, че следващите срещи с Левски и ЦСКА ще се играят на стадиона на Витоша.
"Категорични сме в позицията си да бойкотираме мача с Левски. Все пак има някакъв напредък. По искане на БФС пратихме предложение ние да поемем вътрешната охрана, а полицията - външната. Нямаме нищо против БФС или полицията. Просто желанието ни е да играем у дома. Надявам се всичко да бъде наред. Има вероятност да играем на нашия стадион. За развитието на един клуб, най-важна е материалната база. Инвестирахме доста средства и подобрихме съоръжението в Бистрица. Имаме лиценз и всички необходими документи. Вместо да направим празник, трябва да домакинстваме на "Васил Левски". Не смятаме, че това е редно. Ние даваме пари за нашата база, а не за заплати на чужденци", заяви Ангелов по-рано днес пред GONG.BG.